Kait Tamra

Kait Tamra (sündinud 14. jaanuaril 1962) on eesti laulja ja helilooja. Nooruses oli ta mitmes muusikakollektiivis (Nipernaadi, Grüne Woche) viiuldaja. Kirjutas aastaid sahtlisse muusikat nii enda kui ka eesti luuletajate sõnadele.  2002. aastal andis ARM Music välja Kait Tamra omaloomingulise CD "Kõigel on kõigega seos". Samal ajal hakkas Tamra andma soolokontserte ja esinema koos teiste eesti muusikutega (Tajo Kadajas, Indrek Kalda, Tõnis Mägi, Ivo Linna).  2010. aastal ilmusid temalt CD „Ainuke aeg“ ja noodiraamat "Kait Tamra laulud". 2011. aastal jõudis tema lugu "Lubadus" Eesti Laulu finaali. Kait Tamra laul "Kodu" (sõnad Hando Runnel) oli 2007. aastal XXV laulupeo poistekooride ja noorte meeste kooride kavas (seade Oleg Pissarenko, dirigeeris Hirvo Surva). XXVI laulupeol 2014. aastal kõlas ühendkooride esituses Kait Tamra sõnade ja viisiga "Oma saar" (seade Andres Lemba, dirigeeris Alo Ritsing). 2019. aastal ilmus temalt kolm CD-plaati sarjas "Eesti kullafond" (plaadifirma Hitivabrik). Kait Tamra helilooming on kantud sügavalt läbi tunnetatud ajatutest väärtustest, nagu ausus, hoolivus, väärikus, austus oma maa, keele ja rahvuse vastu.[viide?] Peale oma tekstide on ta viisistanud ka eesti luuleklassikute loomingut. Poeetide hulgas, kelle luulet Tamra on muusikasse pannud, on Anna Haava, Betti Alver, Artur Adson, Marie Under, Viivi Luik, Hando Runnel, Juhan Viiding, Jaan Kaplinski, Villu Kangur, Virve Osila.  "Ilus on ikkagi isamaa pale" (sõnad Hando Runnel) "Mets on kõrge" (sõnad Hando Runnel) "Talvealul" (sõnad Hando Runnel) "Luigelaul" (sõnad Hando Runnel) "Päevi tuleb päevast juurde" (sõnad Hando Runnel) "Kutse" (sõnad Hando Runnel) "Kodu" (sõnad Hando Runnel) "Läbi äreva vere kord kandub kõik" (sõnad Hando Runnel) "Ma tean, et ma tulen kord jälle" (sõnad Hando Runnel) "Suur luus" (sõnad Hando Runnel) "Mu juurde kummarda" (sõnad Hando Runnel) "Võtke" (sõnad Viivi Luik) "Paljudel pole" (sõnad Viivi Luik) "Jaanilaupäev" (sõnad Juhan Viiding) "Peagi küsin sinult" (sõnad Juhan Viiding) "Eluküsimus" (sõnad Juhan Viiding) "All nõlva sarapikus" (sõnad Jaan Kaplinski) "Siis mine" (sõnad Anna Haava) "Viimane laev" (sõnad Juhan Smuul) "Varjuliste puie all" (sõnad Artur Adson) "Kui elu on vaid uni" (sõnad Betti Alver) "Kustunud valgus" (sõnad Kait Tamra ja Katrin Pärn) "Sellist suve" (sõnad Kait Tamra ja Villu Kangur) "Näe kume kellalöök" (sõnad Virve Osila) "Põgenik" (sõnad Marie Under) "Pidulaps" "Koolivalss" "Oma saar" "Päiv lännu" "Lubadus" "Ainuke aeg" "Kuu" "Sõbrad" Kait Tamra isa oli dirigent Ako Tamra, ema Eha oli meditsiinitöötaja. Ako Tamra vend on Viljandi Muusikakooli kauaaegne direktor Kalle Tamra. Abielust Helo Tamraga (Lauk) on Kait Tamral tütar Maarja ning teisest abielust Ave Tamraga (Vaino) tütred Nora ja Mia. 2018 Valgetähe IV klassi teenetemärk XXV LAULUPIDU „ILMAPUU“ (2007), Eesti Laulu- ja Tantsupeo Sihtasutus, vaadatud 18.10.2017 XXVI LAULUPIDU “Aja puudutus. Puudutuse aeg” (2014), Eesti Laulu- ja Tantsupeo Sihtasutus, vaadatud 18.10.2017 Eesti riiklike teenetemärkide kavaleride andmebaas presidendi kantselei kodulehel (president.ee). Kait Tamra koduleht Pillimeeste klubi, Tallinna TV, 25. veebruar 2018 Pillimeeste klubi, Tallinna TV, 27. detsember 2015 Heategevuskontsert "Laulud sõdurile", ERR, 22. juuni 2016 Mina Elan Siin 2011 - Kait Tamra, Youtube, 21. detsember 2011 XXVI laulupidu: Oma saar. XXVI laulupidu. Aja puudutus. Puudutuse aeg, ERR, 20. august 2014 Ilmapuu lävel. X Noorte Laulu- ja Tantsupidu: Laulupidu Ilmapuu lävel, alates 57. minutist, ERR, 04. august 2007 Klassikaraadio "Viis laulu. Kait Tamra"